《阳朔看山 其二》
清代·蒋琦龄

山山皆如画，犹恐画未能。何独一小山，偏以画见名。

苔草炫金一，悬崖展幛屏。石纹泼水墨，一幅浑天成。

当其有山时，世未有丹青。胡为造化儿，预构狡狯情。

画师摹真山，山乃以画称。转辗但相似，何者为山形。

是周亦是蝶，此理难具明。问山山不语，尽日山中行。

作者简介：蒋琦龄，字申甫，全州人。道光庚子进士，历官顺天府尹。有《空青水一斋诗集》。